recursal/SuperWikiNEXT-32B huggingface dataset:
**Martha Raddatz** (født 14. januar 1953) er en amerikansk journalist som fra 2008 har arbeidet som senior utenrikskorrespondent for ABC News.

Raddatz arbeidet før 1993 for WCVB-TV i Boston. Fra 1993 til 1998 arbeidet hun for National Public Radio.

I 1999 begynte hun å arbeide for ABC News hvor hun først dekket det amerikanske utenriksdepartementet og deretter forsvarssaker. Hun rapporterte jevnlig fra Irak. I 2006 fikk hun et tips om at Abu Musab al-Zarqawi var drept og bidro til at ABC News ble den første mediebedriften som publiserte nyheten.

Hun dekket deretter Det hvite hus for ABC News på slutten av George W Bush' andre periode.

I 2008 ble hun utnevnt til senior utenrikskorrespondent.

I tillegg til jobben hos ABC News opptrer hun jevnlig på tv-stasjonen PBS og har skrevet for *The New Republic*. I 2006 utga hun boka *The Long Road Home: A Story of War and Family* om en gruppe amerikanske soldater under Irak-krigen og deres familier. Boka kom på bestselgerlistene til både *The New York Times* og *The Washington Post*.

I 2012 ble hun utpekt til å lede debatten mellom visepresidentkandidatene Joe Biden og Paul Ryan i det amerikanske presidentvalget. Valget av henne ble kritisert av enkelte republikanere og andre som mente hun var inhabil gjennom sin tidligere ektemann Federal Communications Commission-leder Julius Genachowskis samarbeidsforhold med Barack Obama. Obama deltok i bryllupet til Raddatz og Genachowski i 1991. ABC News forsvarte valget av Raddatz.

Referanser
----------

1. ↑   GeneaStar, GeneaStar person-ID raddatzmart[Hentet fra Wikidata]
2. ↑   ČSFD, ČSFD person-ID 341049[Hentet fra Wikidata]
3. ↑   Internet Movie Database, IMDb-nummer nm0705386, besøkt 14. juli 2016[Hentet fra Wikidata]
4. ↑   isd.georgetown.edu, besøkt 22. mars 2023[Hentet fra Wikidata]
5. ↑  Catalina Carnia: ABC News defends Martha Raddatz USA Today, 10. oktober 2012

Eksterne lenker
---------------

* (en) Martha Raddatz – kategori av bilder, video eller lyd på Commons Rediger på Wikidata
* (en) Martha Raddatz på Internet Movie Database Rediger på Wikidata

* (en) Martha Raddatz hos The Movie Database Rediger på Wikidata
* (en) Martha Raddatz på Twitter Rediger på Wikidata

* (en) Martha Raddatz på Instagram Rediger på Wikidata
* (en) Martha Raddatz, ABC News.

  


|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI
 |
**Oslo Numismatiske Forening** (**ONF**) er en forening og samlingssted for personer med interesse av numismatikk. Foreningen arrangerer auksjoner og foredrag om mynt og sedler i alle fasonger og fra alle tider. ONF ble grunnlagt i 1972 av mynt- og seddelsamler Peder Stian Madsen, formann i 2012 er Knut Erik Myren. Foreningen har over 200 medlemmer fordelt over hele landet, men majoriteten av medlemmene kommer likevel fra Oslo og omegn.

I anledning ONFs 25-årsjubileum i 1997 ble det gitt ut en spesiell lokalmynt/medalje. Foreningen har også gitt ut andre medaljer – blant annet til minne om Akershus festning og en 1814 speciedaler, samt noen miniatyr-medaljer.

Referanser
----------

1. ↑  
«Peder S. Madsen - Den "gale amerikaneren" som bygget opp Norges største seddelsamling» (PDF). 2006. Arkivert fra originalen (PDF) 10. mars 2016. Besøkt 2. januar 2012.

Eksterne lenker
---------------

* (no) Offisielt nettsted Rediger på Wikidata
* (no) Oslo Numismatiske Forening på Facebook Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |
Skisseblokk fra den franske maleren Émile Schweitzer (1837–1903) fra rundt 1886.
**Skisseblokk** er en blokk med tegnepapir beregnet til produksjon av førsteutkast til mere varige arbeider. Blokkene er ofte billigere enn vanlig tegneblokk, eller inneholder flere ark. Papiret lar seg tegne på med de fleste tegnemedia. (Noen kraftige sprittusjer kan lage gjennomslag). Skisser og utkast er en del av arbeidsprosessen for både billedkunstnere og de som arbeider med layout på andre felter, eksempelvis scenografi eller dreiebøker.

Papirkvaliteten er ikke helt som for «skikkelig» tegnepapir. Det er tynnere og dermed lettere målt i gram per kvadratmeter. Det gjør det også lettere å kalkere ved å gjøre en skisse som kopieres delvis over på neste ark for rentegning. 

Skisseblokker fås i mange små formater opp til A4. De minste kan tas med i en lomme, slik at en kan ta vare på motiver fra turer.

Enkelte kunstnere har tatt vare på skissebøkene sine. Disse er senere kommet til kunstmuseer, der de gir innblikk i kunstnerens arbeide.

Eksterne lenker
---------------

* (en) Sketchbooks – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** NKC
 |
**Monika Pogladič** (født 5. april 1984 i Slovenj Gradec) er en slovensk skihopper som representerer SSK Mislinja.

Hun debuterte internasjonalt i Ladies Summer Tournee i 2001. Sesongen 2003/04 vant hun tre FIS-renn, i St. Moritz 19. og 20. mars 2004, og i Meinerzhagen 15. august 2004. I kontinentalcupen, som startet sesongen 2004/05, har hun vunnet ett renn, i Baiersbronn 12. februar 2005. Hennes beste plassering sammenlagt i kontinentalcupen er 7.-plass i sesongen 2005/06. Hun ble nummer 2 i Universiaden i Seefeld i 2005. Hennes siste kontinentalcuprenn (pr. juni 2011) var i Ljubno i februar 2007.

Kontinentalcupseiere vinter 2004-2011 (tilsvarende verdenscup)
--------------------------------------------------------------

| Nr. | Dato | Sted | Øvelse |
| --- | --- | --- | --- |
| **1.** | 2005-02-1212. februar 2005 | Tysklands flagg Baiersbronn | HS90 |

Referanser
----------

Kilder
------

* Ladies-Skijumping.com: Monika Pogladic (besøkt 6. juni 2011)

Eksterne lenker
---------------

* (en) Monika Pogladič – FIS (skihopping) Rediger på Wikidata
En «flash mob», som denne tilsynelatende spontane putekrigen i Toronto sentrum, er ment å overraske tilfeldig passerende
En **flash mob** eller spontanforsamling er en gruppe mennesker som plutselig samles på et offentlig sted, der de sammen utfører en uvanlig og ofte morsom handling, for deretter å spre seg igjen.

Bruk av begrepet «flash mob»
----------------------------

Webster's New Millennium Dictionary of English definerer flash mob (også flashmob, flash-mob) som: «En gruppe mennesker som organiserer seg på internett, og deretter samles på et offentlig sted for å utføre noe merkelig, og forsvinne igjen».

Spontanforsamlinger har som regel en apolitisk karakter, med fokus på å skape en underholdende forestilling. Flash mob-begrebet brukes også ofte av nyhetsmedier som en betegnelse på all form for organisert forsamling av mennesker via moderne teknologi, som internett, tekstmeldinger osv.

Ordet "flash mob" kan tolkes som f.eks. "en gjeng som oppstår helt plutselig og forsvinner kort tid etterpå", gått ut ifra ordene "flash" som direkte tolket betyr blitz (som i kamera), og mob som betyr gjeng eller mer direkte pakk.

Opprinnelse
-----------

Den første flash mob fant sted på Manhattan i mai 2003 og ble organisert av Bill Wasik, ansatt hos Harper's Magazine. Denne gruppen skulle samles i et større varehus, men dette fant varehuset ut av og saboterte aksjonen. Den neste flash mob fant sted i varehuset Macy's, den 3. juni 2003, og hadde til formål å samle mennesker i Macy's teppeavdeling. Ved spørsmål fra de ansatte, var deltakerne i forsamlingen instruert til å forklare at alle i gruppen bodde sammen i en lagerbygning i utkanten av New York. Som forklaring på oppmøtet skulle de videre forklare at de ville kjøpe et «kjærlighetsteppe» og at gruppen traff sine beslutninger kollektivt.

Wasik gjennomførte dermed organiseringen av den første og andre flash mob, som det senere ble skrevet om i mediene. Wasiks begrunnelse for å organisere flash mobs, var å starte et sosialt eksperiment som skulle skape oppmerksomhet rundt kulturell tilpasning og ønsket om å være en del av noe større.

Referanser
----------

1. ↑  "flash mob", dictionary.com – 27. april 2008
2. ↑  "Flash mobs: a new social phenomenon?", abc.net.au – 30. july 2003

Eksterne lenker
---------------

* MashFlob :: The Worldwide Flashmob Community
* NRK.no: Flash mob på Oslo S[*død lenke*]

|  |  |
| --- | --- |
| Oppslagsverk/autoritetsdata | Store Danske Encyklopædi **·** Gyldendals Teaterleksikon **·** Encyclopædia Britannica **·** GND
 |
**Torjus Larsen Gard** (født 5. august 1871 i Sand i Ryfylke, død 23. mars 1951) var en norsk gårdbruker og politiker for Venstre.

Gard hadde utdanning fra Ryfylke amtsskole, Stavanger amts landbruksskole og Statens meieriskole på Hegra. Han foretok stipendreiser til Sverige og Danmark for å lære om landbruk og meieribruk. I åra 1896–1900 styrte han meieri i Selbu og i Bergen. Etter dette overtok han drifta av farsgården Gard i Skåre og dreiv denne i flere tiår. I tida 1907–1922 var han direktør i den lokale sparebanken (Torvastad og Skåre Sparebank). Fra 1924 til 1943 var han bestyrer av Norges Banks avdeling i Haugesund.

Han var medlem av Skåre herredsstyre i flere perioder fra 1907. Ordfører var han 1917–1919 og 1932–1937. Han var herredskasserer 1904–1908, og han hadde flere andre verv i det offentlige og i næringslivet. Han var medlem av kraftforkomiteen av 1917 og banklovkomiteen av 1920. Han var aktiv i bondeorganisasjonene på alle nivåer.

Gard var innvalgt på Stortinget for periodene 1916–18 (Karmsund krets i Stavanger amt) og 1922–24 (Rogaland fylke). I den første perioden var han han medlem i protokollkomiteen, i den andre nestformann i tollkomiteen. Han var vararepresentant 1906–1912, 1919–1921 og 1928–1933. Da den innvalgte representanten Hans Jørgensen Aarstad var landbruksminister i fra 1928 til sommeren 1931, møtte Gard fast denne perioden. Han var da først medlem i lønningskomiteen og så sekretær i administrasjonskomiteen.

Referanser
----------

1. ↑   Stortinget og statsrådet : 1915–1945. B. 1 : Biografier, side(r) 246[Hentet fra Wikidata]
2. ↑   Stortinget og statsraadet: 1814–1914. B. 1 D. 1 : Biografier A-K, side(r) 279[Hentet fra Wikidata]
3. 1 2   Slekt og Datas Gravminnebase, «Minneside basert på bilder og gravminnedata for Torjus Gard»[Hentet fra Wikidata]
4. ↑   Haugaland Arbeiderblad, urn.nb.no, utgitt 24. mars 1951[Hentet fra Wikidata]
5. 1 2 3 4  Vilhelm Haffner: *Stortinget og statsrådet 1915–1945*, bind 1, Oslo 1949, side 246–247.

Eksterne lenker
---------------

* (no) Torjus Gard hos Norsk senter for forskningsdata politikerarkiv (nedlagt) Rediger på Wikidata

|  |  |
| --- | --- |
| Oppslagsverk/autoritetsdata | Historisk befolkningsregister
 |
En 10.4×38mm Vitterli, en tidlig flaskehalspatron
En **flaskehalspatron** er en type patron der hylsa er formet som en flaske med en flaskehals, derav navnet. Slike patroner har plass til mer krutt i forhold til en sylindrisk patron av samme lengde med prosjektil av samme kaliber. Resultatet er at en relativt kort patron kan sende avgårde prosjektilet i større hastighet, og får derved større rekkevidde og gjennomslagskraft og flatere kulebane.

Flaskehalspatroner dukket opp til på slutten av 1860-tallet til det som den gang ble karakterisert som «småkalibrede» militærrifler, det vil si våpen med kaliber på under en halv tomme (12,7 mm). Sveits var ledende i utviklingen av slike våpen, og en av de første flaskehalspatronenen var den sveitsiske 10.4×38mm Vitterli randtenningspatronen til Milbank-Amsler-riflene (konverterte bakladere) fra 1867. I dag er slike patroner nermest enerådende riflepatroner til geværer, mens patroner til pistoler som oftest er sylindriske, selv om det også finnes små pistilflaskehalspatroner, slik som 7,63 × 25 mm Mauser og .357 SIG.

Referanser
----------

1. ↑  Pauly, R. (2008). *Firearms : the life story of a technology*. Baltimore: Johns Hopkins university press. s. 108-109. ISBN 0801888360.
2. ↑  Doyon, K. (1989). «M1851/67; M1856/67; M1863/67; M1864/67 Swiss Milbank-Amsler». *Military Rifles in the Age of Transition*. Militaryrifles.com. Arkivert fra originalen 2. august 2016. Besøkt 24. mai 2017.
3. ↑  «Bottlenecked Handgun Cartridges». Yankee Gun Nut. 2010. Arkivert fra originalen 1. desember 2017. Besøkt 29. november 2017.
**Torjusdøtrene** er en folkevise av det slaget som kalles ballader. Det er en legendeballade og i TSB-katalogen typologiseres den som TSB B21. Sophus Bugge har dokumetert seks varianter av visa i øvre Telemark. Visa er også kjent i Danmark og Sverige. Det er ikke kjent melodier til de norske variantene, men i Sverige er flere melodier bevart.

Innhold
-------

En, eller tre, jenter møter røvere på veg til kirken. Da hun ikke vil ligge med dem, dreper de henne. På stedet hvor hun ble drept, brenner det høye vokslys.

I svenske versjoner tar røverne klærne til jenta med seg til nærmeste gård og vil selge dem. Jentas far kjenner klærne igjen og dreper røverne. Etterpå forstår han at røverne var hans egne sønner som hadde vært borte lenge. Han begår selvmord eller bygger en kirke.

  

Ingmar Bergman brukte denne balladen som grunnlag for den prisbelønte filmen Jungfrukällan fra 1960.

Referanser
----------

1. ↑  Sveriges medeltida ballader, band 2 SMB 47: Herr Töres döttrar

Kilder
------

* Ådel Gjøstein Blom, *Ballader og legender fra norsk middelalderdiktning*, Oslo 1971, s. 181
***Skisport*** (også skrevet ***SKIsport***) er et norsk magasin, og Norges Skiskytterforbunds offisielle magasin. SKIsport har også en samarbeidsavtale med Norges Skiforbund. Per 2015 utkommer magasinet med åtte utgaver i året.

Bladet utgis av forlaget og mediehuset Sportmedia AS/Pan Media Group med hovedkontor i Oslo. Redaktør for SKIsport er Eirik Lund Røer. 

Magasinet definerer sin målgruppe som utøvere, trenere, ledere, aktive og engasjerte foreldre innen skisport. Det inneholder reportasjer fra skimiljøet, hovedsakelig i Norge, med fokus på talenter, breddeaktiviteter, trening, utstyr og ernæring. Bladet presenterer også mye treningsstoff, portretter og terminlister.

Opplag
------

Bekreftede netto opplagstall fra Mediebedriftenes Landsforening:

* 2012: 7 321
* 2013: 8 142
* 2014: 7 975

Referanser
----------

1. ↑  MBLs nettsider

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | ISSN **·** ISSN
 |
Kartskisse over slaget ved Waterloo. Napoléons enheter er i blått, Wellingtons i rødt, Blüchers enheter fra øst og nordøst i grått. På skissen er Napoléons venstre flanke også til venstre på skissen og høyre flanke til høyre på skissen. For Wellington er det derimot omvendt, hans venstre flanke er til høyre på skissen mens hans høyre flanke er til venstre på skissen. 
**Flanke** kan vise til:

* *Buksiden* på et dyr
* En *side* av en armé, venstre flanke er venstre side av styrken, osv. Bemerk at da flanken sees i forhold til egen styrke vil ved to styrker som møter hverandre front-mot-front venstre flanke hos den ene stå mot høyre flanke hos den andre og omvendt.
* En side og en geometrisk våpenfigur (heroldsfigur) i et våpenskjold

  

Dette er en pekerside og inneholder kun pekere til forskjellige betydninger av dette ordet. Hvis du har fulgt en lenke hit, kan du kanskje gå tilbake og rette den, så den peker direkte til riktig artikkel. Se alle artikler som begynner med *Flanke*.
**Muzayna**, *Muzna* eller *Hazm* (død i 968) var en andalusisk haremskonkubine. Hun var slavekonkubine til prins Muhammad ibn Abdullah, sønn av Abdallah ibn Muhammad, emir av kalifatet Córdoba, og mor til kalifen Abd ar-Rahman III. 

Muzayna oppgis å ha opprinnelig vært *rumiyya* (kristen). Hun kan opprinnelig ha hatt navnet Maria.  Hennes opprinnelse er tradisjonelt sagt å ha vært frankisk eller baskisk. Det siste er den mest vanlige antagelse: At hun var barnebarn av Fortún Garcés Cajal og således av kongedømmet Navarras kongefamilie, slekten Aristas.

Hun falt offer for saqalibaslavehandelen og ble anbragt i emirens sønns harem i Cordoba, drr hun i pakt med sed konverterte til islam og fikk et muslimsk navn.

Hun ble i 889 mor til den blivende kalifen. Da hennes sønn besteg tronen i 912 gav han henne hederstittelen *umm Walad* ('Mor til herskerens barn') og hun fikk som kalifens mor den høyeste stilling en kvinne kunne ha ved kalifens hoff.

Hennes livshistorie var ikke uvanlig i den muslimska verden: nesten samtlige mødre til abbasidekalifatets herskere var slaver, og i Al-Andalus, der haremene ble befolket med kvinner importert ved slavehandel fra både Afrika (ofte berbere) og det kristne Europa: mødrene til Al-Hakam I (den franske Zukhruf), Al-Mundhir av Córdoba (berberen Athl), Abdallah ibn Muhammad (Ashshar) og Al-Hakam II (Murjan) var alle slavekonkubiner.

Referanser
----------

1. ↑  Luisa Avila (1989). «Las mujeres "sabias" en Al-Andalus» (PDF). *La mujer en al-Andalus: Reflejos históricos de su actividad y categorías sociales*. Autonomous University of Madrid: 139-185.
2. 1 2  Matthew S. Gordon, Kathryn A. Hain: *Concubines and Courtesans: Women and Slavery in Islamic History*
3. ↑  Fletcher, Richard (2006) [First published 1992]. "Chapter 4: The Caliphate of Córdoba". Moorish Spain (2nd ed.). Berkeley, California: University of California Press. s. 53–54. ISBN 978-0-520-24840-3.
4. ↑  Adeline Rucquoi (Februar–mars 2018). «La Croix et le Croissant». *Le Figaro Histoire* (36 - L'Espagne musulmane d'Al-Andalus à la Reconquista): 76-85.
***Hele Norge svømmer*** er et større prosjekt hvor NRK publiserer innhold til nett, radio, tv og sosiale medier, i samarbeid med Redningsselskapet og Norges Svømmeforbund, for å øke bevisstheten til folk om hvor viktig det er å kunne svømme og flyte. Et av høydepunktene i prosjektet blir en direktesendt flytefest lørdag 5. juni 2021 på NRK1. Den sendes fra Frognerbadet i Oslo. Det skal også forsøkes å ta flere verdensrekorder over hele landet under sendinga.

Bakgrunn
--------

En undersøkelse av de nordiske landene fra 2013, viste at bare rundt halvparten av norske 10-åringer kan svømme 200 meter. Sammenligner vi det med de andre nordiske landa er vi på siste plass. I Sverige og Island kan over 90 prosent av 10-åringer svømme 200 meter, mens tallene er på over 70 prosent i Danmark og Finland.

Prosjektet
----------

Hele Norge svømmer har premiere lørdag 5. juni 2021 på NRK1. Det blir en direktesendt flytefest fra Frognerbadet i Oslo, der man prøver å ta flere verdensrekorder over hele landet.

I oppbygningen til TV-sendinga fikk Victor Sotberg og Chris Omdahl fra NRK FlippKlipp en utfordring av David Hasslehoff om å lage en sang som skulle handle om det å svømme og å være trygg i vannet. Chris lagde sangen «Hodet over vannet», som også fikk en egen koreografi som ble spredt på TikTok og Instareels under emneknaggen #helenorgesvømmernrk.

Målet til «Hele Norge svømmer» er å gjøre folk tryggere i vannet, og å lære alle å flyte, slik at man potensielt kan unngå farlige situasjoner om man faller på sjøen og blir stresset.

Program opp mot «Hele Norge svømmer»| Program | Info |
| --- | --- |
| Newton | Tre spesialepisoder med Dennis Siva Lie der man går vitenskapelig til verks for å lære han å svømme.
Under flytefesten 5. juni skal han svømme fra Ravnkloa i Trondheim og til Munkholmen. |
| Svømmevenn | Tre episoder der tre par kjendiser skal overvinne sine utfordringer ved hjelp av en venn.
Tete Lidbom lærer seg å svømme av Grunde Myhrer.
Lars Berrum lærer seg livredning med Else Kåss Furuseth.
Abubakar Hussain skal lære seg å flyte av Mayoo Indiran. |
| Bamselegen | En «Hele Norge svømmer»-spesial med fokus på livredning for målgruppa 4-6 år. |
| Hele slekta svømmer | Dokumentarserie med 10 år gamle Alayah i spissen. Familien hennes inkludert søsken, foreldre og besteforeldre skal lære seg å svømme igjennom serien. |

Rekorder
--------

Under flytefesten 5. juni skal man prøve å ta flere verdensrekorder i løpet av den første timen av programmet.

Resultatene av rekordforsøkene blir annonsert i kveldssendinga av programmet.

| Sted | Rekordforsøk |
| --- | --- |
| Hele Norge | Verdensrekord i samtidig flyting.
Hvor mange klarer vi få til å flyte samtidig i tre minutter mellom klokka 13.37 og 13.40? |
| Bystranda i Kristiansand | Verdens lengste flytelenke. Den nåværende rekorden er på nesten 2.000 mennesker. |
| Bergen | Prøver å sette rekord i vannløping. |
| Oslo | Verdensrekord i ståpadling (SUP). 30 personer skal prøve å ta armhevinger på ståpadlebrettene sine ute på fjorden samtidig. |

Eksterne lenker
---------------

* Newton
* Svømmevenn
* Bamselegen om vannskrekk
**Whetstone** er en av elven Minnesotas sideelver. Den er 55 km lang og renner gjennom det nordøstlige Sør-Dakota, og et kort stykke inn i Minnesota, i USA. Via Minnesota er den en del av Mississippi-vassdraget.

Elvens løp
----------

Elven springer ut fra Coteau des Prairies i nærheten av småbyen Marvin i Sør-Dakota, og renner hovedsakelig østover, gjennom det nordlige Grant County forbi Big Stone City. Whetstone munner ut i Minnesota ved Ortonville om lag 0,4 km etter den har passert delstatsgrensen, og like under Minnesotas utløp fra Big Stone Lake.

Oppstrøms for Big Stone City samler elven med seg to sideelver, **North Fork Whetstone** og **South Fork Whetstone**, som begge springer ut fra Coteau des Prairies. Den nordlige av disse renner sørvest fra Roberts County og i nærheten av Wilmot. Den sørlige sideelven renner vest i Grant County og gjennom Milbank.

Kilder
------

* Columbia Gazetteer of North America entry
* DeLorme (1994). *Minnesota Atlas & Gazetteer*. Yarmouth, Maine: DeLorme. ISBN 0-89933-222-6.
* DeLorme (2001). *South Dakota Atlas & Gazetteer*. Yarmouth, Maine: DeLorme. ISBN 0-89933-330-3.
* Geographic Names Information System entries for Whetstone River, North Fork Whetstone River, South Fork Whetstone River, retrieved 6 February 2006

|  |  |
| --- | --- |
| Oppslagsverk/autoritetsdata | GNIS
 |
***Where the Breakers Roar*** er en amerikansk stum kort dramafilm fra 1908, regissert av D. W. Griffith. En kopi av filmen er lagret i filmarkivet i Library of Congress.

Handling
--------

Tom Hudson og Alice Fairchild er bekymringsløse og glade, når de går til en fest ved stranden. Tom og Alice er godt fornøyde med å sitte på sanden under en parasoll, og følge med på hva de andre holder på med. Dette fikk vennene deres til å friste dem litt, og griper Tom og bærer ham inn i bølgene - hvor de dukker ham under vannet. De lover å gi den samme behandlingen til Alice, så snart dem er ferdige med Tom. Hun løper imidlertid sin vei, og de tar opp jakten på henne.

Men i løpet av formiddagen overmanner en farlig galning, som ble transportert av voktere fra toget til en psykiatrisk institusjon i nærheten, vaktene sine. Han stikker snart av fra vokterne, og begynner å terrorisere nabolaget. Han kommer inn på stranden samtidig som Alice - lekent forfulgt av vennene hennes - hopper inn i en båt for å ro vekk fra land. Før hun er klar over det, blir Alice drevet til sjøs av denne mannen. I mellomtiden har vokterne som skulle frakte mannen kommet frem til stranden. De alarmerer resten av fest-deltakerne, ved å fortelle dem hvem denne mannen virkelig er. Tom tar deretter opp jakten på Alice, og den sprø mannen.

Medvirkende
-----------

* Arthur V. Johnson som Tom Hudson
* Linda Arvidson som Alice Fairchild
* Charles Inslee som The Villain
* Edward Dillon som Policeman
* George Gebhardt som At the Beach / Assaulted Man
* Robert Harron som On Boardwalk
* Guy Hedlund
* Florence Lawrence som At the Beach
* Marion Leonard
* Mack Sennett som Policeman
* Harry Solter som At the Beach

Referanser
----------

1. ↑  «Where the Breakers Roar». *Silent Era* **(engelsk)**. Besøkt 25. april 2019.

Eksterne lenker
---------------

* (en) *Where the Breakers Roar* på Internet Movie Database Rediger på Wikidata

* (en) *Where the Breakers Roar* på American Film Institute Rediger på Wikidata

* (en) *Where the Breakers Roar* på Silent Era Rediger på Wikidata
**My Way Airlines S.r.l.**, opererer som **MyAir**, var et lavprisflyselskap som er basert Vicenza i Italia. Selskapet flyr regulære ruter som binder sammen flere italienske byer samt internasjonale flyvninger til Frankrike, Romania, Bulgaria, Tyrkia, Marokko, Spania, Belgia og Nederland. MyAirs hovedbase var Orio al Serio lufthavn ved Bergamo øst for Milano.

Flyselskapet ble grunnlagt i 2004, og startet med flyvninger den 27. desember 2004 med tre stk Airbus A320-200, som var under wet lease fra andre flyselskaper. Like etter fikk MyAir sin egen flyoperatørsertifikat og kunne starte flyvninger med sine egne maskiner. Selskapet er i dag støttet av ledelsen bak tidligere Volare Airlines. Eierskapet bak selskapet er Triskel SRL (51%) og My Holding (23%). Det hadde om lag 232 ansatte (ved mars 2007).

Flåte
-----

MyAir består for øyeblikket (mai 2009) av i alt åtte fly. Selskapet hadde også ordre på 15 stk Bombardier CRJ1000.

**MyAir**| Flytype | Antall fly |
| --- | --- |
| Airbus A320-200 | 3 |
| Boeing 737-300QC | 1 |
| Bombardier CRJ900 | 4 |

Referanser
----------

1. 1 2  «Directory: World Airlines». *Flight International*. 10. april 2007. s. 53.
2. ↑  «MyAirs selskapsprofil». Arkivert fra originalen 2. februar 2007. Besøkt 7. februar 2007.

Eksterne lenker
---------------

* Offisielt nettsted Rediger på Wikidata

* (en) Myair – kategori av bilder, video eller lyd på Commons Rediger på Wikidata

Portal: Luftfart
**«Wherever You Will Go»** er en sang opprinnelig utgitt av det amerikanske alternative rock-bandet The Calling i 2001. Den er skrevet av vokalist Alex Band og gitarist Aaron Kamin. 

Sangen er med på albumet *Camino Palmero*, utgitt samme år. Den er The Callings største hit, og den nådde 5.-plass på USAs totale salgsliste, Billboard Hot 100, og toppet Billboard Adult Top 40 (USAs salgsliste for voksen samtidsmusikk) i 23 uker - det lengste i den salgslistens historie. I Norge nådde singelen 4.-plass på VG-lista. Den toppet også salgslistene i Italia og New Zealand.

The Calling spilte også inn en akustisk versjon av sangen.

Den er en kjærlighetssang. Aaron Kamin uttalte i et intervju med magasinet *LAUNCH* at bakgrunnen for sangen var at hans fetter hadde dødd, og han og hans kone hadde vært gift i over 50 år.

Sangen er en alternative rock-ballade som går i et rolig tempo.

Musikkvideo
-----------

Det ble laget to musikkvideoer til sangen. Den ene, mest kjente, ble filmet ved Los Angeles-elven, hvor bandet spiller mens en såpeopera for tenåringer spiller i bakgrunnen. Den som ble filmet først, ble derimot filmet i Mexico. Her er det en tenåringsjente som får navnet til hennes kjæreste tatovert på sin skulder, men når hun finner ham utro med en annen jente, flyr hun i flint. På slutten av videoen blir hun sett med en ny kjæreste (Drew Fuller), og en ny tatovering, mens hennes sjalu ekskjæreste ser på henne fra sin bil.

Personell
---------

* Alex Band - vokal
* Aaron Kamin - gitar
* Sean Woolstenhulme - gitar
* Billy Mohler - bass
* Nate Wood - trommer

Listeplasseringer
-----------------

| Land | Høyeste plassering |
| --- | --- |
| Australias flagg Australia | 5 |
| Belgias flagg Belgia (Flandern) | 29 |
| Belgias flagg Belgium (Wallonia) | 18 |
| Canadas flagg Canada | 20 |
| Danmarks flagg Danmark | 7 |
| Frankrikes flagg Frankrike | 7 |
| Tysklands flagg Tyskland | 16 |
| Irlands flagg Irland | 8 |
| Italias flagg Italia | 1 |
| Nederlands flagg Nederland | 31 |
| New Zealands flagg New Zealand | 1 |
| Norges flagg Norge | 4 |
| Romanias flagg Romania | 10 |
| Sveriges flagg Sverige | 14 |
| Sveits’ flagg Sveits | 7 |
| Storbritannias flagg Storbritannia | 3 |
| USAs flagg USA | 5 |
| USAs flagg USA: *Billboard Top 40 Mainstream* | 4 |
| USAs flagg USA: *Billboard Hot Mainstream Rock Tracks* | 37 |
| USAs flagg USA: *Hot Modern Rock Tracks* | 14 |
| USAs flagg USA: *Billboard Hot Adult Top 40 Tracks* | 1 |
| Østerrikes flagg Østerrike | 8 |

Charlene Soraias versjon
------------------------

Den engelske vokalisten/pianisten Charlene Soraia ga ut en piano-coverversjon av sangen i 2011 for en britisk reklame for Twinings' te. Den nådde 3 plass på den britiske singellisten. Den ble tatt med på hennes debutalbum *Moonchild*.
Scene fra bibelfortellinga om Noahs ark presentert med papirfigurer på en flanellograf.
Bruk av flanellograf på *Berghs School of Communication*, en reklameskole i Stockholm, på 1960-tallet.
**Flanellograf**, også kalt **flanellbrett** og **flanelltavle**, er en tavle eller flate som brukes til å presentere informasjon og muntlige fortellinger. Flanellografen består av en tekstilduk, ofte av flanell, som spennes rundt en plate eller en ramme. Til flaten festes ulike flate bildefigurer av kartong, for eksempel bokstaver, tekster, former eller rollefigurer. Disse kan lett festes til og fjernes fra underlaget ved hjelp av baksiden som er dekket med filt eller sandpapir. Flanellografer har tradisjonelt blitt brukt i undervisning og på skoler.

Flanellografer produseres fortsatt, men er i norske skoler gjerne erstattet av andre typer teknologier som magnetiske tavler, whiteboards eller tekniske hjelpemidler som projektører.

Se også
-------

* Plansje
* Papirdokker
* Figurteater
* Borrelås

|  |  |
| --- | --- |
| Oppslagsverk/autoritetsdata | Store norske leksikon **·** NDL
 |
Naturalistisk utført bronsebyste på granittsokkel forestillende hospitalsdirektør H.V.S. Gredsted med pincenez, avduket i oktober 1912, oppstilt ved det tidligere Kommunehospitalet. Foto: Orf3us 
**Helen Sofie Dohlmann** (født 21. oktober 1870 i København, død 27. mai 1942 på Frederiksberg) var en dansk billedhugger. 

Hun ble utdannet i Paris hos Paul Dubois og Jean-Antoine Injalbert, senere hos Stephan Sinding i København. Hun gikk også i lære som maler hos Richard Miller. Hennes skulpturer har ofte et følelsesladet og dramatisk innhold.

Verker
------

Av hennes verker kan nevnes: *Sorg* (1909) som ble utstilt i både Paris, München og København; *Hospitalsdirektør Gredsted* (1912); *Hagar og Ismael* (1917); *En dreng, der leger hest på en skildpadde* (1921) samt flere portrettbyster og statuer. Hun deltok i flere konkurranser om offentlige monumenter, deriblant over skolelederen Nathalie Zahle. 

Dohlmann var ugift og ble begravet på Solbjerg Parkkirkegård, Frederiksberg.

Referanser
----------

1. 1 2   Kunstindeks Danmark, Kunstindeks Danmark kunstner ID 4368, besøkt 9. oktober 2017[Hentet fra Wikidata]
2. ↑  *Dohlmann, Helen*, gravsted.dk. Besøkt 29. mars. 2014
3. ↑  *Helen Dohlmann artworks*, Kunstindeks Danmark. Besøkt 29. mars 2014

|  |  |
| --- | --- |
| Oppslagsverk/autoritetsdata | Kunstindeks Danmark
 |

Portaler: Danmark | Kunst
Willow Smith, fotografert under Nobelprisens fredskonsert 2009
***Whip My Hair*** er en sang av amerikanske Willow Smith (født 2000), datter av Will Smith og Jada Pinkett Smith, som ble utgitt 26. oktober 2010 og sangen var hennes debutsingel fra den kommende albumutgivelsen. Sangen var skrevet av Janae Rockwell og Ronald «Jukebox» Jackson, sistnevnte produserte også sangen.

Kort tid etter sangen ble utgitt ble det offisielt annonsert at unge Smith også hadde signert en kontrakt for plateinnspilling med Jay-Z og Roc Nation. Sangen fikk stor oppmerksomhet allerede før den ble utgitt, grunnet foreldrenes berømmelse, og da den ble utgitt nådde den 11.-plass på amerikanske Billboard Hot 100, og blant de topp fem på amerikanske R&B-listen. Den nådde også blant de topp tyve mest solgte på flere utenlandske hitlister. Sangen ble fulgt av en video med et fargerikt konsept hvor Smith gikk i gjennom flere ulike hårfrisyrer. Det ble også gjort en remiks av sangen med tilleggsvokal fra rapperen Nicki Minaj, men det ble ikke utgitt en egen video for denne utgaven.

Referanser
----------

1. ↑  «Willow - Whip My Hair». *Hung Medien*.
2. ↑  Willow Smith Feat. Nicki Minaj «Whip My Hair» (Remix), *Hiphopwired.com*

|  |  |
| --- | --- |
| Oppslagsverk/autoritetsdata | MusicBrainz
 |
Takahashi-elva nær Kiyone.
**Takahashi** (高梁川, *Takahashigawa*) er den største elva i prefekturet Okayama, og renner i nord-sørlig retning som det vestligste vassdraget i prefekturet, sørvest på Honshū i Japan. Hele vassdraget er 111 km langt. Elva starter i fjellkjeden Chūgoku Sanchi i det nordlige napo-prefekturet Tottori, på 1 183 meters høyde. Den munner ut i det japanske innlandshavet ved storbyen Kurashiki. Midtveis renner elva gjennom byen Takahashi.

Vassdraget har et betydelig areal på 2 670 km², med mange og forgrenede sideelver:

**Nariwa** (成羽川, *Nariwagawa*) renner fra vest med kilder i naboprefekturet Hiroshima, og munner ut i Takahashi-elva like nedenfor byen Takahashi. Nariwa er regulert med utbygd vannkraft og kunstige reservoarer. 

**Doyo** er ei sideelv lengre nord, i distriktet Shinjo (Shingo). Her er vassdraget regulert med Matanoagawa vannkraftverk som yter 1 200 MW.

|  |  |
| --- | --- |
| Oppslagsverk/autoritetsdata | VIAF **·** NDL **·** GeoNames
 |
Den hvite ørken i Farafra.
**Farafra** (arabisk: لفرافرة) er den minste oasen i Matruh-regionen i den nordvestlige delen av Egypt. Den ligger i Den libyske ørken, omtrent midtveis mellom oasene Dakhla og Bahariya. 

I Farafra ligger én landsby, med anslagsvis 5 000 innbyggere (2002), og den er for det meste bebodd av lokale beduiner. Deler av landsbyen har komplette kvarterer med tradisjonell arkitektur; enkel, glatt og jordfarget. I nærheten av Farafra finnes også de varme kildene ved *Bir Setta og* El-Mufid*-sjøen.*

Farafras hovedattraksjon er den *Hvite ørken* (kjent som *Sahara el Beyda*, hvor ordet *sahara* betyr «ørken»). Egypts hvite ørken ligger 45 km nord for Farafra. Ørkenen har en hvit, fløteaktig farge og massive klippeformasjoner av kritt, dannet av sandstormene i området. Farafraørkenen er et populært sted for campingturer for mange skoler i Egypt.

Eksterne lenker
---------------

* Reiseguide Arkivert 1. februar 2011 hos Wayback Machine.


| * v
* d
* r
Oaser i Egypt |
| --- |
| Oaser | Bahariya **·** Dakhla **·** Farafra **·** Fayoum **·** Kharga **·** Siwa |  |
| Relaterte tema | Sahara **·** Den libyske ørken **·** Qattarafordypningen **·** Egypt **·** Egypts historie **·** Oldtidens Egypt **·** Aegyptus **·** Egypts herskere **·** Egypts administrative inndeling |

|  |  |
| --- | --- |
| Oppslagsverk/autoritetsdata | VIAF **·** GeoNames
 |
**International Medical Council on Vaccination** (IMCV) er en amerikansk organisasjon etablert i 2005. Organisasjonen het tidligere **Medical Voices Vaccine Information Center**.

IMCV ble etablert på bakgrunn av mistanker om at barnevaksiner kunne føre til autisme. Denne hypotesen ble lansert av den britiske forskeren Andrew Wakefield i 1998, men hans studie ble senere avslørt som forskningsjuks og tilbakevist av et samstemt vitenskapelig miljø. Organisasjonen har tatt opp mange andre kjente konspirasjonsteorier om vaksiner, herunder at det ikke var vaksiner som utryddet kopper og at svineinfluensautbruddet var en planlagt epidemi for å få solgt vaksiner.

I IMCVs styre sitter legene Sherri Tenpenny og Mayer Eisenstein.

Referanser
----------

1. ↑  British doctor who inspired worldwide vaccine scare banned PBS
2. ↑  Medical Voices: Always in Error, Never in Doubt Science-Based Medicine
3. ↑  "Medical Voices" on vaccines: Brave, brave Sir Robin… Science-Based Medicine
4. ↑  An Easy Money Saver: the Flu Shot Wall Street Journal
**Ronald Crawford** (eller *Reginald de Craufurd*) av Loundoun, (født ca. 1240, død 1297) sønnesønn av Hugh de Craufurd av Loundoun, 3. sheriff av Ayr, var 4. sheriff i Ayr i Skottland i 1297. Posisjonen gikk i arv. Han var i slekt med William Wallace av Ellerslie i Ayrshire via onkelen Reginald Craufords datter Maragaret Crauford giftet seg med Malcolm Wallace og fødte William Wallace ca. 1271.

Ronald Crawford var 4. sheriff av Ayr og Ayrshire, og lord av Loudoun Castle. Han levde i byen Crosbie, nå kjent som Crosshouse og ligger rett utenfor og vest for Kilmarnock. 

I de tidligste dagene hvor Wallace kjempet for å forsvare Skottland mot engelsk okkupasjon ble han støttet av fetteren Ronald Crawford. Både Wallace som Crawford fikk anerkjennelse da de nedkjempet engelskmennene ved slaget ved Loundoun Hill i 1296.

Han ble den første lord i den skotske rådsforsamling som ble drept av engelske agenter i Ayr i juni 1297.

Merk forvirringen med at Ronald Crawford ofte staves forskjellig i skotske kilder. Han er også Reginald Crawford. Navnet Crawford staves også Craufurd. En annen Crawford, også med samme navn som Ronald Crawford kjempet øyensynlig også med William Wallace. En sønn av denne artikkelens Ronald Crawford, Sir William Crawford (ca. 1260 – ca. 1310) kjempet på Robert Bruces side, og således fortsatte sin fars kamp. Broren hadde samme navn som sin far og ble 5. sheriff av Ayr.

Hverken Ronald Crawford eller hans tante, Margaret, mor til William Wallace, blir nevnt i filmen *Braveheart*, men begge er beskrevet i boken *The Crawfords* ved John MacKay.
Merionetshire
**Merionethshire** (walisisk **Sir Feirionnydd**) er et tradisjonelt grevskap i Wales.

Det grenser mot Caernarfonshire i nord, Denbighshire i øst, Montgomeryshire og Cardiganshire i sør og Cardiganbukten i vest. Arealet er på 1731 km², og området har en svært lav befolkningstetthet. Det er også et av de områdene som har høyest andel walisisktalende innbyggere. Administrasjonsbyen var Dolgellau.

Kystlinjen består dels av klipper og dels av lange sandstrender. Ellers er grevskapet preget av fjell, og store deler av Snowdonia nasjonalpark ligger i Merionetshire. De høyeste toppene er Aran Fawddy på 905 moh og Cader Idris på 893 moh. De viktigste elvene er Dwyryd, Mawddach og Dyfi. Det en rekke innsjøer, med Bala Lake som en av de største. 

Viktigste næringsveier er landbruk og turisme.

Grevskapet styres i dag dels som en del av Gwynedd og dels som en del av Denbighshire.

Viktige byer
------------

* Bala
* Barmouth
* Blaenau Ffestiniog
* Corwen
* Dolgellau
* Ffestiniog
* Tywyn

| * v
* d
* r
Tradisjonelle grevskap i Wales |
| --- |
| Wales’ flagg | Anglesey **·** Brecknockshire **·** Cardiganshire **·** Carmarthenshire **·** Caernarfonshire **·** Denbighshire **·** Flintshire **·** Glamorgan **·** Merionethshire **·** Monmouthshire **·** Montgomeryshire **·** Pembrokeshire **·** Radnorshire | Storbritannias flagg |

|  |  |
| --- | --- |
| Oppslagsverk/autoritetsdata | Encyclopædia Britannica **·** Vision of Britain **·** Brockhaus Enzyklopädie **·** VIAF **·** NKC **·** GeoNames
 |
| Medaljeoversikt |
| --- |
| Konkurrerte for Naurus flagg Nauru |
| Friidrett: |
| Friidrett U20-oseaniamesterskapet i friidrett |
| Sølv | Suva 2017 |  400 mH |
| Bronse | Suva 2017 |  400 m |
| Bronse | Suva 2017 |  4x400 m |

**Ronald Lawrence Fotofili** (født 6. juli 1998) er en tongansk friidrettsutøver, som konkurrerer i sprintløp og hekkesprint. Pr august 2021 innehar han nasjonal rekord på 200 meter, med 21,54 sekunder.

Han deltok på 100 meter under Sommer-OL 2020 i Tokyo, men ble slått ut i innledende runde.

Idrettskarriere
---------------

Fotofili deltok i U20-oseaniamesterskapet i friidrett 2017, og fikk der sølv på 400 meter hekk, bak sin landsmann Larry Sulunga. Han fikk også bronse på 400 meter og på 4 x 400 meter stafett, der han løp sammen med Heamatangi Tu'ivai, Fine Tokai og Larry Sulunga. Han deltok også i Mini-Stillehavslekene 2017 (Pacific Mini Games 2017) på Vanuatu, og kom der på femteplass på 400 meter hekk og sjetteplass på 400 meter.

Han deltok i Oseaniamesterskapet i friidrett 2019, og ble der slått ut i semifinalen på 100 meter, og han ble slått ut i forsøksheatet på 400 meter. På 4 x 400 meter stafett kom Tonga på femteplass. Under Fiji International Grand Prix kom han på andreplass på 100 meter og 200 meter. Under Stillehavslekene 2019 satte han personlig rekord på 100 meter, med 10,89 sekunder, men ble slått ut i semifinalen. På 200 meter satte han tongansk rekord i forsøksheatet, med 21,54 sekunder, og han nådde finalen der han løp på 21,98 og endte på sjetteplass. Han deltok på begge stafettene, der Tonga kom på fjerdeplass på 4 x 400 meter og femteplass på 4 x 100 meter. Han deltok på 100 meter under VM i friidrett 2019, men ble slått ut i innledende runde.

Han representerte Nauru under Sommer-OL 2020 i Tokyo, som landets første olympiske deltaker i friidrett. Der ble han slått ut i innledende runde på 100 meter, der han løp på 11,42 sekunder og satte ny nasjonal rekord.

Referanser
----------

1. ↑  «Ronald Lawrence Fotofili». *Olympedia*. Besøkt 30. august 2021.
2. ↑  Oceania Athletics - *Oceania Area Championships - 28/06/2017 to 1/07/2017 ANZ Stadium Suva, Fiji*, besøkt 1. august 2021.
3. ↑  Oceania Athletics - *Pacific Mini Games - 11/12/2017 to 14/12/2017*, besøkt 31. juli 2021.
4. ↑  World Athletics - *Ronald Fotofili - Results*, besøkt 1. august 2021.
5. ↑  «100 Metres Men − Heats − Summary» (PDF). *IAAF*. Besøkt 27. september 2019.
6. ↑  Olympics.com - *Ronald Lawrence Fotofili* Arkivert 1. august 2021 hos Wayback Machine. besøkt 1. august 2021.
7. ↑  Olympics.com - *Athletics - Men's 100m - Preliminary Round - Heat 2 Results* Arkivert 1. august 2021 hos Wayback Machine. besøkt 1. august 2021.

Eksterne lenker
---------------

* (en) Ronald Fotofili – Olympedia Rediger på Wikidata

* (en) Ronald Fotofili – World Athletics Rediger på Wikidata

* (en) Ronald Fotofili – TheSports.org Rediger på Wikidata
* (en) Profil hos Sommer-OL 2020 Arkivert 1. august 2021 hos Wayback Machine.
**International Law and Policy Institute** (**ILPI**) var et norsk aksjeselskap med vedtektsfestet formål å tilby rådgivning, undervisning og utredningsvirksomhet innen internasjonal rett, menneskerettigheter, væpnet konflikt, antikorrupsjon, styresett og risikovurderinger for offentlige myndigheter, næringsliv, sivilsamfunnsorganisasjoner, medier og akademia. Det eksisterte fra 2012 til 2017.

Selskapet var organisert i tre pilarer: rådgivning, forskning og advokatkontor. Det hadde i 2016 tre forskningssentre innen afrikastudier, internasjonal folkerett og menneskerettigheter.

Det ble startet av folkerettsforsker Gro Nystuen (født 1959), sosialantropolog Kjetil Tronvoll (født 1966) og forsker Njål Høstmælingen (født 1965), som i 2016 hver eide ⅓.

I oktober 2016 satte VG søkelys på selskapet og avdekket store pengeoverføringer fra Utenriksdepartementet til ILPI. I perioden fra 2009 til 2015 mottok selskapet 151,7 millioner i bistandsmidler. VG satte spørsmålstegn ved at ILPI har mottatt en vesentlig del av pengene uten offentlige anbud og at 63 millioner kroner er gitt gjennom tilskuddsavtaler fra Utenriksdepartementet, og at ILPI opprettet et selskap med ideelt vedtektsfestet formål (ILPI Research and Outreach) som mottok bistandsmidler, som de så ifølge VG tømte for penger gjennom aksjeselskapet ILPI, der pengene kunne tas ut som aksjeutbytte..

De tre eierne i ILPI tok i 2015 ut 8,3 millioner kroner i utbytte, penger som i all hovedsak var bistandsmidler fra Utenriksdepartementet. Siden oppstarten kom 81 prosent omsetningen i ILPI fra bistandsbudsjettet. I forbindelse med VGs avsløringer tok nettavisen Bistandsaktuelt i viss en grad ILPI i forsvar og karakterisert VG som moraliserende.

Selskapet hadde 30 fulltidsansatte og ca. 30 tilknyttede rådgivere i 2016; selskapet måtte i slutten av 2016 si opp de fleste av disse fordi selskapets viktigste inntektskilde, Utenriksdepartementet, avsluttet eller avbrøt oppdragene. Selskapet annonserte derfor at det nedskalerte virksomheten. I juni 2017 kunngjorde selskapet at det var nedlagt. Ved nedleggelsen bestod selskapet av de tre eierne samt én annen ansatt.

Referanser
----------

1. ↑  Nøkkelopplysninger fra Enhetsregisteret
2. ↑  «Dette er ILPI». Arkivert fra originalen 30. september 2015. Besøkt 29. september 2015.
3. ↑  ILPI Research and Outreach Arkivert 9. oktober 2016 hos Wayback Machine. hos proff.no, sist lest den 7. oktober 2016.
4. 1 2 3  «VG-spesial: Får gigantkontrakter uten anbud». *VG Nett*. Besøkt 25. oktober 2016.
5. ↑  «ILPI solgte tjenester for 13 millioner til eget non-profit selskap». *VG*. Besøkt 25. oktober 2016.
6. ↑  «Bistandsprofitørene». *NoradDev*. Arkivert fra originalen 25. oktober 2016. Besøkt 25. oktober 2016.
7. ↑  «ILPI nedskaleres». Arkivert fra originalen 22. april 2017. Besøkt 4. mai 2017.
8. ↑  ILPI
9. ↑  «Ansatte». Arkivert fra originalen 30. september 2015. Besøkt 29. september 2015.

Eksterne lenker
---------------

* Offisielt nettsted

|  |  |
| --- | --- |
| Oppslagsverk/autoritetsdata | VIAF **·** LCCN **·** Brønnøysundregistrene
 |
**International Ornithologists' Union** (IOU) er en union av internasjonale ornitologer, som hvert fjerde år arrangerer en internasjonal kongress med fokus på planlegging og utveksling av kunnskap og erfaring innen ornitologi. Organisasjonen var tidligere kjent under navnet **International Ornithological Congress** (IOC), men nå er det selve kongressen som bærer dette navnet. Den organiseres av *International Ornithological Committee* og omfatter omkring 200 ornitologer fra en rekke land.

International Ornithological Congress
-------------------------------------

IOU er ansvarlig for den største og lengst pågående serien med internasjonale kongresser for ornitologer. Den første kongressen ble avholdt i Wien, i tidsrommet 16.–23. april i 1884. Siden ble det avholdt nye kongresser uregelmessig fram til 1926, for deretter å avholde en nye hvert fjerde år, med unntak av to kongresser, under og rett etter andre verdenskrig.

* 1884: Wien, Østerrike
* 1891: Budapest, Ungarn
* 1900: Paris, Frankrike
* 1905: London, Storbritannia
* 1910: Berlin, Tyskland
* 1926: København, Danmark
* 1930: Amsterdam, Nederland
* 1934: Oxford, Storbritannia
* 1938: Rouen, Frankrike
* 1950: Uppsala, Sverige
* 1954: Basel, Sveits
* 1958: Helsingfors, Finland
* 1962: Ithaca, USA
* 1966: Oxford, Storbritannia
* 1970: Haag, Nederland
* 1974: Canberra, Australia
* 1978: Berlin, Tyskland
* 1982: Moskva, Sovjetunionen
* 1986: Ottawa, Canada
* 1990: Christchurch, Ny-Zealand
* 1994: Wien, Østerrike
* 1998: Durban, Sør-Afrika
* 2002: Beijing, Kina
* 2006: Hamburg, Tyskland
* 2010: Campos do Jordão, Brasil
* 2014: Tokyo, Japan
* 2018: Vancouver, Canada

IOC World Bird List
-------------------

**IOC World Bird List** publiseres på vegne av IOU og utfyller andre internasjonale taksonomiske lister av fugler, som The Clements Checklist of Birds of the World og HBW Alive/BirdLife International. Den seneste listen er i henhold til Gill & Donsker (2018).

Referanser
----------

1. ↑  Gill, F & D Donsker (Eds). 2018. IOC World Bird List (v8.2). doi : 10.14344/IOC.ML.8.2.

Eksterne lenker
---------------

* (en) Offisielt nettsted Rediger på Wikidata
* IOC World Bird List

|  |  |
| --- | --- |
| Oppslagsverk/autoritetsdata | VIAF
 |
***Faraos sigarer*** (orig. *Les Cigares du pharaon*) er et tegneseriealbum i Tintin-serien, skrevet og illustrert av belgieren Hergé. Det er det fjerde Tintin-albumet, og ble opprinnelig publisert i *Le Petit Vingtième*, barnebilaget til den belgiske avisen *Le Vingtième Siècle*, mellom desember 1932 og august 1934. Historien ble publisert som album i sort-hvitt i 1934, og i en nytegnet fargeversjon på 62 sider i 1955.

i *Faraos sigarer* reiser Tintin og Terry til Nord-Afrika, angivelig Egypt, men landskapet og arkitekturen minner mye om Marokko. Middelhavet og Midtøsten er også områder som er vikige i historien. Den unge reporteren Tintin havner i kamp mot en bande opiumsmuglere, samtidig som han må komme seg unna Dupontene som tror det er Tintin som har smuglet narkotika. Historien gir også en skildring av krigen(e) i Midtøsten. Det påfølgende albumet *Den blå lotus*, som hører til samme historie, foregår i Kina.

  


| * v
* d
* r
***Tintin*** av Hergé |
| --- |
| 
* *Tintin i Sovjet* (1930)
* *Tintin i Kongo* (1931)
* *Tintin i Amerika* (1932)
* *Faraos sigarer* (1934)
* *Den blå lotus* (1936)
* *Det knuste øret* (1937)
* *Den sorte øya* (1938)
* *Kong Ottokars septer* (1939)
* *Krabben med de gyldne klør* (1941)
* *Den mystiske stjernen* (1942)
* *Enhjørningens hemmelighet* (1943)
* *Rackham den Rødes skatt* (1944)
* *De syv krystallkulene* (1948)
* *Soltemplet* (1949)
* *Det sorte gull* (1950)
* *Månen tur retur (del 1)* (1953)
* *Månen tur retur (del 2)* (1954)
* *Det hemmelige våpenet* (1956)
* *Koks i lasten* (1958)
* *Tintin i Tibet* (1960)
* *Castafiores juveler* (1963)
* *Flight 714 til Sydney* (1968)
* *Tintin og picaroene* (1976)

 |

Portal: Tegneserier